./data/phi1017/phi015/phi1017.phi015.perseus-lat2.xml
Seneca
Qui sint hi quaeris ? Qui omnes iam adfectus ac vitia posuerunt, quae erant complectenda, didicerunt, sed illis adhuc inexperta fiducia est  Bonum suum nondum in usu habent, iam tamen in illa, quae fugerunt, decidere non possunt  Iam ibi sunt, unde non est retro lapsus, sed hoc illis de se nondum liquet; quod in quadam epistula scripsisse me memini, " scire se nesciunt " Iam contigit illis bono suo frui, nondum confidere